kardosdrur/scandi-wiki huggingface dataset:
Rohden

Rohden er et dansk gods, der nævnes første gang i 1662. Da lå der på bakken to halvgårde, der hørte til Rosenvold Gods. Først i 1869 blev disse samlet til et gods, og gården har derfor aldrig haft status som hovedgård.

Gården ligger i Stouby Sogn i Hedensted Kommune. Hovedbygningen er opført i palæstil 1898-1900 ved Ulrik Plesner for baron Flemming Lerche og hustru Anne Sophie, født Lüttichau.

Rohden Gods er på 710 hektar med Hastendal, Espekær og Lille Kohavegård

Ejere af Rohden 
(1662-1674) Henrik Frantsen von Rantzau 
(1674-1687) Henrik Frederiksen von Rantzau 
(1687-1719) Otto Frederiksen lensgreve Rantzau
(1719-1726) Frederik Ottesen lensgreve Rantzau
(1726-1755) Christian Ottesen lensgreve Rantzau
(1755-1758) Christian Nielsen Friis
(1758-1763) Hans Erik Saabye
(1763-1771) Jørgen Hvas de Lindenpalm

Over Rohden 
(1771-1789) Christian Mikkelsen Kjær 
(1789-1824) Jens Sørensen Buch 
(1824-1827) Nicolaj Jensen Jelling 
(1827-1865) Johannes Frederiksen Brorson 
(1865-1869) H.P. de Lasson

Neder Rohden 
(1771-1772) Jørgen Hvas de Lindenpalm 
(1772-1789) Christian Mikkelsen Kjær 
(1789-1826) Jens Bay Kjær 
(1826-1827) Christiane Jensdatter Kjær gift Hansen 
(1827-1840) Jørgen Hansen 
(1840-1869) Jacob Lund Eggertsen

Rohden 
(1869-1885) Jacob Lund Eggertsen
(1885-1897) Jacob Lund Eggertsens dødsbo
(1897-1911) Flemming Einar Lerche
(1911-1924) Anna Sophie Christiansdatter von Lüttichau gift Lerche
(1924-1965) Folmer von Lüttichau (brors søn)
(1965-2001) Flemming von Lüttichau
(2001-2003) Frederik von Lüttichau
(2003-) Anders Kirk Johansen

Eksterne henvisninger 
Rohden Gods

Lokaliteter i Hedensted Kommune
Skovgodser i Danmark
Etableret i 1869
Bent Sørensen (komponist)

Bent Sørensen (født 18. juli 1958) er en dansk komponist, der studerede komposition hos Ib Nørholm på Det kgl. danske Musikkonservatorium og hos Per Nørgård på Det Jyske Musikkonservatorium. Sørensen modtog i 1996 Nordisk Råds Musikpris.

Ved Esbjerg Ensemblets komponistworkshop i 1982 vakte den selvlærte 24-årige komponist Sørensen stor opsigt. Rødderne var på det tidspunkt folkemusikalske, men undervisning i komposition af både Ib Nørholm og Per Nørgård i perioden 1983-91 flyttede ham i nye musikalske retninger.

I 1984 markerede værket Alman gennembruddet for Sørensen. Vigtigere var det dog, at strygekvartetten Arditti viste, at hans musik kunne opføres, hvilket man på det tidspunkt troede umuligt. Kammermusikensemblet var Sørensens fortrukne. I den senere produktion er der blevet åbnet for et næsten romantisk univers og større musikalske former som Birds and Bells.

Sørensens stilistiske åbenhed og opmærksomhed på detaljen gjorde, at han i løbet af 1980'erne fandt sit eget unikke udtryk. Den til tider døds-stille musik domineredes af kvarttoner, glissandoer, tremoloer og staccatoer, ofte i særprægede besætninger og i ekstreme registre. For også instrumenterne måtte underordne sig det musikalske udtryk.

Anerkendelsen kom i 1996, da Sørensen som den tredje dansker modtog Nordisk Råds Musikpris for sit værk Sterbende Gärten (Døende haver). Et gennemgående tema hos Sørensen er netop verdens og naturens forgængelighed og degenerering. Temaet går igen i titler som Funeral Procession og The Deserted Churchyards. Sidstnævnte var inspireret af de vestjyske kirkegårde, som havet snart opsluger.

Med Sørensens musik føler man ofte, at den iagttages på afstand. Selv sammenligner han sin musik med maleren Georges Seurats prikbilleder, som kun set på afstand giver en sammenhæng.

Bent Sørensen danner par med pianisten Katrine Gislinge, som flere af hans værker er skrevet til. Han har to børn fra et tidligere ægteskab.

Noter

Eksterne henvisninger 
 Edition Wilhelm Hansen: Bent Sørensen 
Bent Sørensens officielle hjemmeside
 Bent Sørensen på DRs musikleksikon

Fra DR's Musikleksikon
Komponister fra Danmark
Klassiske komponister fra det 20. århundrede
Klassiske komponister fra det 21. århundrede
Personer i Kraks Blå Bog
Robbie McEwen

Robbie McEwen (født 24. juni 1972) er en tidligere australsk cykelrytter som i 2002, 2004 og 2006 vandt pointtrøjen i Tour de France.

Tour de France 
McEwen har deltaget i Tour de France 11 gange, i 1997 (117. plads), 1998 (89. plads), 1999, 2000, 2002, 2003, 2004, 2005, 2006, 2007 og 2008. Han har vundet 12 etaper i løbet. I 1999 på 20. etape vandt han sprinten i Paris på Champs-Elysées. I 2002 vandt han 3. etape: Metz–Reims og 20. etape: Melun–Paris. I 2004 vandt han 2. og 9. etape. I 2005 vandt han 5. etape, 7. etape og 13. etape. I 2006 vandt han 2., 4. og 6. etape. I 2007 vandt han 1. etape, men måtte udgå efter den 8. etape fordi han ikke kom ind i mål før tidsfristen gik ud.

McEwen har vundet den grønne trøje tre gange, i 2002, i 2004 og i 2006, og er den første australier, som har vundet den grønne trøje i denne konkurrence. I 2004 var Thor Hushovd den største konkurrent til McEwen, nordmanden blev nummer 2.

Referencer

Eksterne links 

 Officielle hjemmeside 

Mandlige cykelryttere fra Australien
Tzipi Livni

Tzipora "Tzipi" Livni (født ; 5. juli 1958 i Tel Aviv) er en israelsk politiker, tidligere udenrigsminister og vicepremierminister i landet. Hun besad posterne fra 13. januar 2006, hvor hun efterfulgte Silvan Shalom, til 1. april 2009, hvor hun blev afløst af Avigdor Lieberman. Tidligere har hun bl.a. været justitsminister. Hun har været medlem af Knesset siden 1999, først for partiet Likud, men siden 2005 har hun repræsenteret det nydannede midterparti Kadima.

Partileder for Kadima 
Tzipi Livni blev 18. september 2008 valgt som ny leder for regeringspartiet Kadima som afløser for Ehud Olmert, som efter eget ønske trak sig fra sine politiske topposter. Tzipi Livni vandt afstemningen om formandsposten med en margin på 1,1 % til transportminster Shaul Mofaz. Valget af en kvinde til den magtfulde lederpost, og som formodet fremtidig premierminister, skabte kraftig diskussion såvel inden for partiet, som blandt bredere kredse i Israel. Det lykkedes ikke for Livni at få samlet tilstrækkelig støtte til at kunne danne regering, hvorefter hun anmodede Israels præsident Shimon Peres om at udskrive nyvalg til Israels parlament Knesset til afholdelse februar el. marts 2009.

Eksterne henvisninger 

Politikere fra Israel
Personer fra Tel Aviv
Kronisk smertesyndrom

Kronisk smertesyndrom er blandt de smerter, som lægerne har sværest ved at diagnosticere, finde forklaringen på eller lindre. Smerterne skyldes sjældent ødelæggelse af væv eller beskadigelse af smertesystemerne. Patienter med langvarige smerter udvikler under visse omstændigheder en overfølsomhed over for smerter eller over for berøring, uden at lægerne kan finde en forklaring. Smerterne kan for eksempelvis gigtpatienter knytte sig til den gradvise udvikling af gigt på en måde, så smertegrænsen for mange patienter bliver gradvis lavere og smerterne stadig mere belastende jo længere tid de har haft smerterne, uden at denne forøgelse af smerterne kan forklares med en tilsvarende vævsnedbrydning eller ødelæggelse. Kronisk smertesyndrom har store lighedspunktet samt en del sammenfald eller overlap med sygdommene fibromyalgi og kronisk træthedssyndrom.

Sygdomme
Fysiologi
Sygdomme med ukendt ætiologi
Bollerup

Bollerup kan henvise til flere stednavne:
 Bollerup (Gammel Sogn) – en bebyggelse i Gammel Sogn
 Bollerup (Farstrup Sogn) – en bebyggelse i Farstrup Sogn
 Bollerup (Skåne) – et sogn og en bebyggelse i Ingelsted Herred i Skåne
Troldespringvandet

Troldespringvandet er skabt af billedhugger Niels Hansen Jacobsen (1861-1941), det blev indviet den 13. juli 1923

I 1923 blev Hansen Jacobsen bedt om at lave et stykke kunst, der samtidigt kunne fungere som kølebassin til det nyopførte elektricitetsværk i Vejen. Hansen Jacobsen fik lavet en afstøbning af Trold, der vejrer kristenblod der blev placeret midt i et bassin omgivet af fire vandspyende tudser og otte øgler, som Hansen Jacobsen modellerede i beton direkte på stedet. Disse figurer blev med tiden så medtaget af vejret, at de i 2009 erstattet af bronzeafstøbninger efter en bevilling af A.P. Møller fonden.

Det varme vand fra turbinerne i elektricitetsværket blev frem til starten af 1950erne ledt ud i Springvandet året rundt. Om vinteren kunne trolden opleves indhyllet i en tågedis eller pyntet med mægtige istapper.

Efter lukningen af elektricitetsværket har man tilsluttet en pumpe til at holde springvandet kørende. Den kører dog kun i sommerhalvåret.

Troldespringvandet er siden blevet Vejens vartegn og byvåben, indtil kommunalreformen 2007.

Referencer. 

Skulpturer i Danmark
Vejen
Lyngby Radio

Lyngby Radio er i dag Forsvarets center for fjernbetjening af de 24 kystradiostationer i Danmark samt andre maritime radioforbindelser til danske skibe og arbejder i tæt samarbejde med JRCC i Karup i forbindelse med nød- il- og sikkerhedsmeldinger. 

Lyngby Radio har fast lyttevagt på VHF kanal 16 og HF 2182 KHz samt en række lokale arbejdskanaler.

Tidligere var en vigtig opgave for den danske kystradiotjeneste at fungere som bindeled mellem land og skibe til søs i  de danske farvande. Denne opgave er dog langsomt forsvundet siden udbygningen af mobiltelefonnettet som efterhånden har overtaget mere og mere af kommunikationen og det er i dag ikke længere muligt at blive viderestillet til telefonnettet med mindre der er tale om en nødsituation.

Lyngby Radio fjernbetjener også Rønne Radio.

Historie 
I 1917 overtog Post og Telegrafvæsnet (P&T) Valdemar Poulsens og Peder Oluf Pedersens forsøgstation nær Bagsværd Sø. Forsøgsstationen blev i 1923 benyttet til forsøg med spredning af nyheder per radio. I de følgende år fik radioen sit gennembrud i Danmark som massemedie, og stationen ved Bagsværd Sø blev senere til navnkundige Lyngby Radio med kaldesignalet OXZ. Tjenesten forblev hos P&T og efterfølgende TDC frem til 31. december 2014 hvor staten hjemtog opgaven til Forsvaret. 

Lyngby Radio fandt hurtigt ud af, at sendere og modtagere skulle være langt fra hinanden for at undgå forstyrrelser, men det er mange år siden. Derfor blev Skamlebæk Radio (OXT) (sender) og Reersø Radio (modtager) oprettet for at sende og modtage i HF båndet. De bliver nu fjernbetjent af Lyngby Radio (OXZ).

I 2017 flyttede Lyngby Radio, sammen med Forsvarets Operationscenter til Karup, men beholder kaldenavnet Lyngby Radio

Referencer

Eksterne henvisninger 
 Danmarks naturfredningsforening: Radiomarkens historie

Kystradiostationer i Danmark
Radioteknik
Gladsaxe Kommune
Radio
Danmarks militær
Fagbog

En fagbog er et stykke litteratur, der indeholder noget fagligt materiale – det kalder man faglitteratur. Fagbøger videregiver dermed lærerig information, som man kan bruge i uddannelse, arbejdet, eller mange andre praksis. Når fagbøger bliver brugt til uddannelse kalder man det ofte en lærebog.

Faglitteratur
Faglitteratur

Faglitteratur er litteratur med fagligt indhold. Til forskel fra skønlitteratur beskæftiger en faglitterær bog sig med fag og emner fra et faktuelt synspunkt uden brug af fiktive elementer: f.eks. en kogebog, en bog om Hærvejen i Jylland, en ordbog, en analyse af en kendt politiker, en interviewbog o.m.a.

 
Biblioteks- og informationsvidenskab
Bollerup borg

Bollerup (før 1658 ) var en borg og et sogn i Ingelstad herred i Skåne.

Bollerup første ejer var Bulle, der gav stedet sit navn (Bullathorp, nævnt 1310). Siden var det i 1200-tallet sæde for slægten Due, men kom i 1300-tallet ved ægteskab til slægten Thott. I 1401 blev det solgt i til slægten Krognos på Krapperup. Da denne slægt uddøde i 1573, kom Bollerup først slægten Gøyes eje, i 1624 til et medlem af slægten Lycke og siden i 1640'erne til slægten Rantzau. 

I dag er der jordbrugsgymnasium på stedet.

Ejere af Bollerup i den danske tid

Kilder

Eksterne henvisninger 
 bollerup.se: Bollerups Lantbruksinstitut Naturbruksgymnasium – officiel hjemmeside 
 Sylve Åkesson: Om Bollerup 

Bygninger, konstruktioner og anlæg i Tomelilla kommun
Slotte i Skåne
Byggnadsminnen i Skåne län
Gotisk arkitektur i Sverige
Ørumgård

Ørumgård er en gammel sædegård som nævnes første gang i 1458. Gården ligger lige syd for Ørum By i Ørum Sogn i Bjerre Herred i Hedensted Kommune. Hovedbygningen er opført i 1855 og ombygget i 1868-1870. Ørumgaard Gods er på 342 hektar

Ejere af Ørumgaard 

 [1458-1470) Ove Skale
 (1470) Anne Ovesdatter Skale gift Terkelsen
 (1470-1506) Peder Terkelsen
 (1506-1536) Svend Pedersen Terkelsen
 (1536-1565) Peder Svendsen Terkelsen
 (1565) Kirsten Svendsdatter Terkelsen gift Harbou
 (1565-1589) Mogens Mogensen Harbou
 (1589-1635) Jens Mogensen Harbou
 (1635-1648) Birte Knudsdatter Bille gift Harbou
 (1648-1655) Henrik Knudsen Bille
 (1655-1684) Knud Henriksen Bille
 (1684-1713) Mette Gyldenstierne gift Bille
 (1713-1732) Axel Knudsen Bille
 (1732-1739) Frederik Trolle
 (1739-1769) Poul Marcussen
 (1769-1779) Peder Marcussen
 (1779-1780) Peder Marcussens dødsbo
 (1780-1792) Tobias Jantzen
 (1792-1820) Mikkel Kjær
 (1820-1828) Christian Jens lensgreve Rantzau
 (1828-1839) Enke Fru Beate Antoinette Rantzau
 (1839-1851) O. P. Rønberg
 (1851-1899) Johan Christian Frederik Eckardt
 (1899-1908) Enke Fru Jensine Caroline Eckardt
 (1908-1942) Henrik Georg baron Wedel-Wedellsborg
 (1942-1961) Holger Jørgen Gottlob Frederik baron Rosenkrantz
 (1961-1977) Knud Højgaard (søn)
 (1977-1993) Erik Højgaard (far)
 (1993-2004) Hans Højgaard (Knuds bror)
 (2004-) Steen Erik Højgaard (hans søn)

Kilde 
http://www.landbrugslederen.dk

Herregårde i Vejle Amt
Herregårde i Hedensted Kommune
Websidedesign

Websidedesign handler om, hvordan man udvikler en webside. Man skelner normalt mellem sidens visuelle indtryk, hvor grafisk design-teori gør sig gældende, og den programmering, der skal få siden til egentlig at fungere. Formålet er at skabe en virkning, der gør sig gældende for alle siderne i websiden, så det samme udseende og de samme funktioner let kan genkendes over hele produktet. Dette er ikke altid tilfældet, men formålet er at designe en sammenhængende pakke af sider med informationer til internettet. At forstå identitetsdesign er en vigtig del af webside-design.

Referencer 

World Wide Web
Armageddon lynskak

Armageddon lynskak eller sudden death skak er betegnelsen for lynskak, der afvikles efter særlige regler, som er fastsat med henblik på at fremtvinge en afgørelse af en turnering eller en skakmatch. Disse regler er følgende:

 hvids betænkningstid er 6 minutter til hele partiet
 sorts betænkningstid er 5 minutter til hele partiet

Kravet til hvid er til gengæld, at han skal vinde partiet. Bliver partiet remis, erklæres sort som vinder.

Armageddon lynskak benyttedes f.eks. under VM i lynskak 2006 i Israel, hvor de to russiske 
skakspillere Alexander Grischuk og Peter Svidler sluttede lige i finalen. Derfor spilledes et parti Armageddon lynskak, som blev vundet af Alexander Grischuk, der havde hvid, og som dermed blev verdensmester 2006.

Skak
Gunhild af Danmark

Gunhild af Danmark (ca. 1019 – 18. juli 1038) var datter af Knud den Store og fra 1036 til sin død gift med den tyske konge og senere tysk-romerske kejser Henrik 3.

Liv 
Gunhild (også benævnt Kunigunde; i angelsaksiske kilder også Chunihildis eller Chunelinda) blev født omkring år 1019 som datter af kong Knud den Store og Emma af Normandiet. Allerede i slutningen af 1025, altså som ca. 6-årig, blev hun sendt til det tyske kejserhof som et pant på fred i en aftale mellem hendes far og Kejser Konrad 2..

I maj 1035 blev hun forlovet med tronfølgeren Henrik 3., der på det tidspunkt var hertug af Schwaben. I pinsen 1036 blev de gift i Nimwegen, hvor et gesandtskab fra Danmark deltog sendt af hendes bror Hardeknud, der var blevet konge af Danmark efter faderens død i 1035. Omkring årsskiftet 1037/38 fik Gunhild og Henrik en datter, Beatrix, mens de var på rejse i Italien. Kort tid efter, den 18. juli 1038 døde Gunhild, muligvis af malaria. Hun blev begravet i Limburg Kloster.

Efterkommere 
Henrik den 3. giftede sig igen i 1043 med Agnes af Poitou. Samme år blev Gunhild og Henriks datter Beatrix den 14. januar 1043 af sin far indsat som abbedisse i rigsstiftet Gandersheim og den 24. juni 1044 også indsat som abbedisse i rigsklostret Quedlinburg. Hun efterfulgte sin tipoldefars (Otto von Worms, hertug af Kärnten) kusine Adelheid (ca 977-1044; datter af kejser Otto den 2.). Rigsstiftet Gandersheim var et opholdssted for ugifte døtre fra højadelige familier, der her kunne leve et standsmæssigt liv. Quedlinburg hørte som rigskloster i verdslige spørgsmål umiddelbart under kejseren og nød med denne status en række friheder og privilegier. Beatrix døde den 13. juli 1061 og blev begravet i Quedlinburg. Hun efterfulgtes på begge poster af sin halvsøster Adelheid (1045-96). Hundrede år efter sin død blev Beatrix' kiste i 1161 flyttet til Michaelstein Kloster.

Eksterne links 

Tysk-romerske kejserinder
Danskere i 1000-tallet
Tjek fødselsår
Truck

Truck har tre betydninger:

Gaffeltruck – maskine til at læsse, losse og flytte pallegods med
Lastbil – hedder truck på engelsk, dette bruges dog sjældent på dansk af folk der arbejder i branchen
Truck (beslag) – en del af det beslag der holder hjulene fast på et skateboard
Earl Woods

Earl Woods (født 5. marts 1932, død 3. maj 2006) var en banebrydende afroamerikansk idrætsudøver, oberstløjtnant i de amerikanske specialstyrker under Vietnamkrigen og far til golfstjernen Tiger Woods.

Woods var født og opvokset i Manhattan i Kansas. Efter at han som 13-årig blev forældreløs, var det hans søster, der overtog opdragelsen. Han studerede ved Kansas State University med et baseball-stipendium, og han blev den første farvede spiller, der deltog i serien Big Eight Conference i 1951. Han blev tilbudt kontrakt for Kansas City Monarchs i de sortes liga, men takkede nej, afsluttede sin universitetsuddannelse i 1953 og begyndte en karriere i hæren.

Woods deltog i to omgange i Vietnamkrigen, den sidste som officer i U.S. Army Special Forces. Mens han gjorde tjeneste i Vietnam, mødte han sin kommende hustru, Kultida Woods, som er af thailandsk, kinesisk og nederlandsk herkomst. Han blev også ven med den vietnamesiske oberst Vuong Dang (Tiger) Phong, og det var dette venskab, som medførte, at han gav sønnen sin kaldenavnet «Tiger».

Woods blev pensioneret fra militæret i 1974. Hans søn Tiger Woods blev født 30. december 1975, og inden han var tre år gammel blev han regnet som et vidunderbarn inden for golf. Earl Woods udgav to bøger om sin opdragelse af Tiger: Training a Tiger og Playing Through: Straight Talk on Hard Work, Big Dreams and Adventures with Tiger. Han blev kritiseret fra nogle sider for at lægge for stort pres på sønnen i en tidlig alder.

Earl Woods National Youth Golf Academy ved Colbert Hills Golf Course i Kansas er opkaldt efter ham.

Woods døde af prostatakræft (som han oprindelig blev diagnostiseret med i 1998) i sit hjem i Californien.

Eksterne henvisninger 
 Interview med Earl Woods i Golf Digest. 
 Earl Woods National Youth Golf Academy. 
 Tiger Woods' bekendtgørelse om sin fars bortgang. 

Personer fra USA
Personer fra Kansas
Oluf Krognos

Oluf Krognos er navnet på flere personer:

 Oluf Stigsen Krognos til Raptagylt (1380-1411)
 Oluf Stigsen Krognos den Rige (død 1426)
 Oluf Stigsen Krognos til Krapperup og Bollerup (1450-1505) – dansk rigsråd
 Oluf Mouritsen Krognos (1535-1573) – dansk rigsråd, sønnesøn af ovennævnte

Oluf
Albrecht Dürer

Albrecht Dürer (født 21. maj 1471 i Nürnberg, død 6. april 1528 i Nürnberg) nogle gange stavet Durer eller Duerer (uden umlaut), var en tysk en billedkunstner, billedskærer og matematiker fra renæssancen. Han blev født i kejserbyen Nürnberg, og etablerede et ry og indflydelse i Europa allerede da han var i 20'erne som følge af sine træsnit. Han var i kontakt med store italienske kunstnere i sin samtid Raphael, Giovanni Bellini og Leonardo da Vinci, og fra 1512 kom han under den kejser Maximilian 1.

Dürers enorm mængde af værker inkluderer indraveringer, hans foretrukne teknik i sine senere print, alterstykker, portrætter og selvportrætter, vandfarver og bøger. Træsnitserien er mere gotisk en resten af hans værker. Hans velkendte indgraveringer inkluderer de tre Meisterstiche (mesterprint) Ritter, Tod und Teufel (1513), Der heilige Hieronymus im Gehäus (1514) and Melencolia I (1514).  Hans vandfarver markerer ham som en af de første europæiske landskabsmalere, mens hans træsnit revolutionerede potentialet med dette medie.

Dürers introduktion af klassiske motiver i nordlig kunst, selvom hans viden om italienske kunstnere og tyske humanister har sikret ham et ry som en af de vigtigste personer i nederlandsk renæssance. Dette er blevet forstærket af hans teoretiske afhandlinger, der involverer matematik, perspektiv og ideelle porportioner.

Hans hus i Nürnberg er i dag indrettet som museum.

Biografi 
Albrecht Dürer var 2. søn i en søskendeflok på 18. Han kom i lære hos Michael Wolgemut i 1486.

Albrecht Dürer blev 7. juli 1494 gift med Agnes Frey, datter af en lokal handelsmand. Han rejste til Italien i august 1494, hvor han kom under indflydelse af flere renæssancekunstnere. Han vendte tilbage til Nürnberg i 1495.

I 1506 foretog han endnu en rejse til Italien, hvor han blandt andet fik en bestilling fra kirken San Bartholomeo i Venedig. Fra 1507 til 1520 rejste han rundt i Europa. Han havde allerede vundet berømmelse, og han kendte de fleste af tidens mestre.

I juli 1521 fik han malaria, som han døde af i 1528, 56 år gammel.

Om Dürers værker 
Han er kendt for sine træsnitserier: Apokalypsen (1498) og de to om korsfæstelsen af Kristus: Den store passion (1498–1510) og Den lille passion (1510–1511).
De er meget værdsat: De mest kendte er Ridder, Døden og Djævelen (1513), Den hellige Hieronymus i sit kammer (1514), Melankoli I (1514) samt Kejser Maximilian æresport fra 1515.

Melankoli I var det første billede, hvori Dürers magiske firkant dukkede op. 

De fire ryttere fra Apokalypsen (De fire apokalyptiske riddere) (1497–1498) er rost som hans mange selvportrætter.

Hans serier af træsnit og kobbertryk er ofte gengivet.

Billeder af Albrecht Dürer

Referencer

Eksterne henvisninger 

 Den tyske Wiki-side om Albrecht Dürer kan anbefales
 Specielt om "Den hellige Hieronymus i sit kammer" på den tyske Wiki
 Malerifortegnelse  for bogstav D; en fortegnelse over gengivelser af malerier i udvalgte kunstbøger.

Malere fra Tyskland
Walhalla
Renæssancemalere
Portrætmalere
Personer fra Nürnberg
Tyskere i 1400-tallet
Tyskere i 1500-tallet
Williamsborg

Williamsborg er oprettet som hovedgård i 1655 med navnet Bryskesborg, navnet Williamsborg er fra 1775. Gården ligger i den nordøstlige side af Daugård By ved landevejen Horsens over Braaskov. Williamsborg ligger i Daugård Sogn, Hatting Herred, Hedensted Kommune. Hovedbygningen er opført i 1666 og ombygget i 1774 ved Anders Møller. Williamsborg Gods er på 467,5 hektar

Ejere af Williamsborg 

 (1655-1666) Lisbeth Ejlersdatter Bryske gift Bille
 (1666-1686) Steen Henriksen Bille
 (1686) Sophie Steensdatter Bille gift Rosenkrantz
 (1686-1740) Anders Rosenkrantz
 (1740) Karen Andersdatter Rosenkrantz gift de Linde
 (1740-1746) Niels Christensen de Linde
 (1746-1756) Christen Nielsen de Linde
 (1756-1757) Maren Jørgensdatter Loss gift (1) de Linde (2) de Lindenpalm
 (1757-1774) Jørgen Hvas de Lindenpalm
 (1774-1783) William Halling
 (1783-1784) Christian Kallager
 (1784-1810) Johan Frederik von Schmidten
 (1810-1824) Jeremias Müller Secher
 (1824-1827) Niels Emanuel de Thygeson
 (1827-1830) Carl Gustav Lillenskiold
 (1830-1837) Carl Gustav Lillenskiolds dødsbo
 (1837-1860) Carl Henrik Martini
 (1860-1890) Margrethe Frederikke Bevensee gift Martini
 (1890-1901) A.P. Frederiksen
 (1901-1902) A.P. Frederiksens dødsbo
 (1902-1954) Hans Rudolph Gustav Wedell-Wedellsborg
 (1954-1961) Enkebaronesse Estrid Wedell-Wedellsborg
 (1961-1964) S.E.J. Broholm
 (1964-1970) C.B. Løvengreen
 (1970-1982) Jens Jacobsen
 (1982-1990) Enke Fru Else Jacobsen
 (1990-) Niels Jacobsen

Herregårde i Vejle Amt
Fredede slotte og herregårde i Danmark
Herregårde i Hedensted Kommune
Etableret i 1655